พระอนุสาวรีย์ เจ้าหลวงบุญวาทย์วงศ์มานิต - วิกิพีเดีย

# พระอนุสาวรีย์ เจ้าหลวงบุญวาทย์วงศ์มานิต

### จากวิกิพีเดีย สารานุกรมเสรี

ด้วยความปรารถนาจะสร้างอนุสรณ์สถานเพื่อเทิดพระเกียรติ พลโท เจ้าบุญวาทย์วงศ์มานิต ดังนั้นใน วันที่ ๒๕ ตุลาคม พ.ศ. ๒๕๑๖ สมัยนายสุเชฎฐ วิชชวุต เป็นอาจารย์ใหญ่และ นายสุนทร สุวรรณอัตถ์ เป็นนายกสมาคม ได้ประชุมคณะกรรมการสมาคมนักเรียนเก่าโรงเรียนบุญวาทย์ฯ ร่วมกับคณะผู้บริหารโรงเรียน ที่ประชุมลงมติให้จัดสร้างพระอนุสาวรีย์ พลโท เจ้าบุญวาทย์วงษ์มานิต ขึ้น เพื่อเป็นการประกาศเกียรติคุณและสักการบูชา เป็นการแสดงความกตัญญูกตเวทิตาต่อท่านผู้สถาปณาโรงเรียน ต่อมาเมื่อวันที่ ๑๓ สิงหาคม พ.ศ. ๒๕๑๗ สมัยนายเจือ หมายเจริญ เป็นอาจารย์ใหญ่ นายพินิจ จันทรสุรินทร์ เป็นนายกสมาคมฯ มีมติให้จัดทำเหรียญพ่อเจ้าบุญวาทย์ฯ ให้ประชาชนชาวลำปาง เช่าบูชาโดยกราบนิมนต์ ครูบาเจ้า หลวงพ่อเกษม เขมโก ปห่งสุสานไตรลักษณ์ แผ่เมตตาปลุกเสกการจัดทำเหรียญดังกล่าวมาสำเร็จในสมัย นายสมชาย นพเจริญ เป็นผู้อำนวยการโรงเรียน โดยผ่านการติดต่อประสานงานทาง เจ้าบุญส่ง ณ ลำปาง และเจ้าประเวทย์ ณ ลำปาง ครูบาเจ้าหลวงพ่อเกษม เขมโก ได้เมตตาปลุกเสก พร้อมทั้งเมตตามอบทุนจำนวน ๔๐๐,๐๐๐ บาท โดยกำหนดวัตถุประสงค์ว่าให้เป็นทุนสำหรับการสร้างพระอนุสาวรีย์ ๒๐๐,๐๐๐ บาท และสร้างอาคารสมาคม ๒๐๐,๐๐๐ บาท แต่หากเงินสำหรับสร้างอาคารสมาคมฯมาสมทบได้

กองหัตถศิลป์ กรมศิลปากรได้เป็นผู้ออกแบบและปั้นพระอนุสาวรีย์ สมเด็จพระอริยวงศาคตญาณ สมเด็จพระสังฆราช ได้ทรงเป็นประธานเททองหล่อ ศาสตราจารย์นายแพทย์บุญสม มาร์ติน รัฐมนตรีว่าการกระทรวงศึกษาธิการในสมัยนั้น เป็นประธานในพิธีวางศิลาฤกษ์ฐานอนุสาวรีย์และอัญเชิญพระอนุสาวรีย์ ขึ้นประดิษฐาน เมื่อวันที่ ๑๓ กรกฎาคม ๒๕๒๑ และได้กระทำพิธีเปิดพระอนุสาวรีย์เมื่อวันที่ ๑๕ พฤศจิกายน พ.ศ. ๒๕๒๑

ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B8%AD%E0%B8%99%E0%B8%B8%E0%B8%AA%E0%B8%B2%E0%B8%A7%E0%B8%A3%E0%B8%B5%E0%B8%A2%E0%B9%8C_%E0%B9%80%E0%B8%88%E0%B9%89%E0%B8%B2%E0%B8%AB%E0%B8%A5%E0%B8%A7%E0%B8%87%E0%B8%9A%E0%B8%B8%E0%B8%8D%E0%B8%A7%E0%B8%B2%E0%B8%97%E0%B8%A2%E0%B9%8C%E0%B8%A7%E0%B8%87%E0%B8%A8%E0%B9%8C%E0%B8%A1%E0%B8%B2%E0%B8%99%E0%B8%B4%E0%B8%95.html".

หมวดหมู่: อนุสาวรีย์ | จังหวัดลำปาง

##### Views

- บทความ
- อภิปราย
- รุ่นปัจจุบัน

##### ค้นหา